Esernyős

Warm-up Udvar - Manoya
2017-08-18 18:00 - 20:00 (Europe/Paris) | Esernyős, Fő tér 2, Budapest, Budapest, 1033, Magyarország
Az Esernyős legújabb zenei sorozata június 28 – augusztus 30. között.

Idén nyáron az Esernyős épületének felújított belső udvara is felkerül az óbudai szabadtéri programhelyszínek térképére. A különleges hangulatot árasztó, impozáns tér kiváló lehetőséget teremt, hogy az Óbudai Nyár, illetve a Kobuci Kert koncertjeire hangolódjunk. Zenei sorozatunkban a belvárosi klubokban és a nyári fesztiválokon már méltán befutott fiatal nemzedék lép színpadra, ezúttal akusztikus kiadásban. A sorozat a Cseh Tamás Program szakmai támogatásával zajlik.

Ez alkalommal Manoya lép fel akusztikus kiadásban a Warm-up Udvar színpadán.

Jegyár: 500 Ft

2012 decemberében jelent meg Manoya művésznéven Hodosi Enikő első szólólemeze. A NEO és Occam zenekarokban (valamint sok más underground produkcióban) közreműködő dalszerző-énekesnő alternatívát kínálnak a mai zenei világ gyakran felszínesen harsány popkultúrájával szemben, és felkínálja vagy épp követeli a felszabadító elmerülést. A lemez hangszerelésében – melyet Lázár Tiborral közösen készítettek– is megmutatkozik az a bizonyos ’gyönyörködtető változatosság’: egyszerre szerepeltet vonószenekart, kísérleti elektronikát, akusztikus gitárokat, hétköznapi és gerjesztett zajokat, jazzes elemeket éppúgy, mint hip-hop ütemeket, lélekmelengető mantrákat valamint zongorás balladát. Dalszövegeiben Manoya önmagát sem kímélve merül el a tapasztalás olykor melankolikus mélységeiben, hogy aztán öniróniája vagy éppen túláradó életszeretete rántsa ki onnan extatikus magaslatokba.

Fellépők:
Június 28. Szerda 18.00 –SOROZATINDÍTÓ: Szabó Benedek – Sallai László (Szabó Benedek És A Galaxisok, Felső Tízezer)
Július 5. Szerda 18.00 – The Papayazz (Zentai Márk És Szeifert Bálint – Mörk) / Cseh Tamás Program (CSTP) – WuU
Július 12. Szerda 18.00 – Nové Soma (Middlemist Red) – WuU
Július 19. Szerda 18.00 – Ian O’sullivan (Mongooz And The Magnet) / CSTP- WuU
Július 26. Szerda 18.00 – Bérczesi Robi (Hiperkarma, Biorobot) – Én Meg Az Ének Akusztik – WuU
Augusztus 2. Szerda 18.00 – Antonia Vai Akusztik / CSTP + Telma Lincoln & Minimyst Akusztik– WuU
Augusztus 4. Péntek 18.00 – Áron Andris ‘Apey’ (Apey & The Pea) / CSTP- WuU
Augusztus 9. Szerda 18.00 – Barbi és Jancsó (Blahalouisiana) – WuU
Augusztus 11. Péntek 18.00 – Kodachrome (Simon And Garfunkel Cover Duo) + Muriel Akusztik- WuU
Augusztus 16. Szerda 18.00 – Lóci Játszik Akusztik / CSTP – WuU
Augusztus 18. Péntek 18.00 – Manoya Akusztik – WuU
Augusztus 23. Szerda 18.00 – Henri Gonzo (Fran Palermo) – WuU
Augusztus 25. Péntek 18.00 – Jónás Vera (Jónás Vera Experiment) + Drastik Putto Akusztik / CSTP – WuU
Augusztus 30. Szerda 18.00 – ZÁRÓBULI: Takács Noémi (Noémó)/ CSTP + Szabó-Szeder Krisztina (Szeder) / CSTP + Hangácsi Márton / CSTP
